钦定古今图书集成/方舆汇编/边裔典/第047卷 > 《博物志》 > 《海内东经》
## 钦定古今图书集成/方舆汇编/边裔典/第047卷 > 《博物志》 > 《海内东经》

“国在流沙外”者，《大夏》竖沙、《居繇》《月支》之国。

〈注〉大夏国，城方二三百里，分为数十国。地和温，宜五谷。

周

### 成王 年大会诸侯于成周西申入贡

按《汲冢周书》王会解“西申以凤鸟。凤鸟者，戴仁抱义，
掖信归有德。”

〈注〉其形似鸡，蛇首鱼尾。“戴仁向仁，国抱义怀，有义掖信归有德之君”也。

周

### 成王 年大会诸侯于成周规矩入贡

按：《汲冢周书》王会解“规矩，以麟者兽也。”

〈注〉《规矩》，亦戎也。麟似鹿，牛尾一角，鸟蹄也。

周

### 成王 年大会诸侯于成周区阳入贡

按《汲冢周书王会解》：“区阳以鳖封者若彘，前后有首。”

〈注〉《区阳》，亦戎之名也。

周

### 成王 年大会诸侯于成周史林入贡

按《汲冢周书》王会解“史林以尊耳。”尊耳者，身若虎豹，
尾长三尺，其身食虎豹。

〈注〉《史林》“戎之在西南者。”

周

### 成王 年大会诸侯于成周方人入贡

按：《汲冢周书》：“王会解方人以孔鸟。”

〈注〉亦戎别名，孔与“鸾”相匹也。

周

### 成王 年大会诸侯于成周丘羌入贡

按《汲冢周书王会解》：“丘羌鸾鸟。”

〈注〉丘地之羌不同，故谓之“丘羌”，今谓之《丘戾》。鸾大于凤，亦归仁义也。